সুউচ্চ হিমালয় পর্বমালা ভারতের উত্তর দিকে প্রাচীরের মতো দণ্ডায়মান হয়ে আমাদের দেশের জলবায়ুকে নানাভাবে প্রভাবিত করে ।
তীব্র শৈত্যপ্রবাহ থেকে রক্ষা করে – হিমালয় পর্বত সাইবেরিয়া থেকে আগত অতি শীতল মেরু বায়ুর প্রবাহকে ভারতে প্রবেশ করতে বাধা প্রদান করে । এই কারণে দক্ষিণ এশিয়া একই অক্ষাংশে অবস্থিত অন্যান্য মহাদেশের তুলনায় শীতকালে বেশি উষ্ণ হয় ।
বৃষ্টিপাতে সাহায্য – সমুদ্র থেকে আগত জলীয় বাষ্প পূর্ণ দক্ষিণ-পশ্চিম মৌসুমী বায়ুকে হিমালয় বাধা দেয় । এর ফলে দক্ষিণ পশ্চিম মৌসুমি বায়ু পর্বতের ঢাল বরাবর ওপরে ওঠে । এরপর ওই বায়ু শীতল ও ঘনীভূত হয়ে উত্তর ভারতে ব্যাপক বৃষ্টিপাত ঘটায় । যা ভারত কে শস্য শ্যামলা করে তুলেছে।
পশ্চিমী ঝঞ্ঝার ব্যাপকতা হ্রাস – হিমালয় পর্বত এর জন্য শীতকালীন পশ্চিমী ঝঞ্ঝার প্রভাব কেবলমাত্র উত্তর-পশ্চিম ভারতেই সীমাবদ্ধ থাকে ।